17.3.87 De Europæiske Fællesskabers Tidende Nr. C 69/5 
II 
(Forberedende retsakter) 
KOMMISSIONEN 
Forslag til Rådets henstilling om samordnet indførelse af offentlig fælleseuropæisk digital mobil­
radiokommunikation i Fællesskabet 
KOM(87) 35 endelig udg. 
(Forelagt Rådet af Kommissionen den 9. februar 1987) 
(87/C 69/08) 
RÅDET FOR DE EUROPÆISKE FÆLLESSKABER — 
som henviser til traktaten om oprettelse af Det euro­
pæiske økonomiske Fællesskab, særlig artikel 235, 
som henviser til forslag fra Kommissionen, 
som henviser til udtalelse fra Europa-Parlamentet, 
som henviser til udtalelse fra Det økonomiske og sociale 
Udvalg, og 
som tager følgende i betragtning: 
I Rådets henstilling 84/549/EØF (l) opfordres der til at 
indføre tjenester på grundlag af en fælles harmoniseret 
metode inden for telekommunikation; 
de ressourcer, som telekommunikationsnettene stiller til 
rådighed, bør udnyttes fuldt ud til den økonomiske ud­
vikling af Fællesskabet; 
mobilradiotjenester er den eneste måde, hvorpå trafikan­
ter undervejs kan kontaktes, og den mest effektive måde, 
hvorpå disse trafikanter kan forbindes med de offentlige 
telekommunikationsnet; 
de mobilradiosystemer, der i øjeblikket er i brug i Fælles­
skabet, er i vidt omfang inkompatible og giver ikke trafi­
kanter undervejs i køretøjer, skibe, tog eller til fods i 
hele Fællesskabet mulighed for at drage nytte af tjenester 
og markeder, der omfatter hele Europa; 
overgangen til andengenerationssystemet for celleopbyg-
get mobilradiokommunikation vil udgøre en enestående 
lejlighed til at etablere virkelig fælleseuropæisk mobilra­
diokommunikation ; 
Den europæiske Konference af Post- og Teleadministra­
tioner (CEPT) har oprettet en særlig arbejdsgruppe, der 
benævnes GSM (»Groupe Spécial Mobile«), der skal 
planlægge alle systemaspekterne ved en celleopbygget 
mobilradioinfrastruktur af anden generation; 
(•) EFT nr. L 298 af 16. 11. 1984, s. 49. et sådant fremtidigt system, hvorigennem både tale og 
data kan kommunikeres, skal baseres på digitale teknik­
ker, hvilket gør det lettere at opnå kompatibilitet med 
det almindelige digitale miljø, der vil udvikle sig med den 
samordnede indførelse af det tjenesteintegrerede digital­
net (ISDN) i Fællesskabet efter Rådets henstilling 
86/659/EØF(2); 
gennem en samordnet politik for indførelse af en fælles­
europæisk digital celleopbygget mobilradiotjeneste kan 
der etableres et europæisk marked for mobile, bærbare 
og håndholdte terminaler; et sådant marked kan i kraft 
af sin størrelse skabe de nødvendige udviklingsbetingel­
ser, således at de europæiske telekommunikationsindu­
strier kan bevare og udvide deres andel af verdensmarke­
det; 
Rådets direktiv 83/189/EØF af 28. marts 1983 om en 
informationsprocedure med hensyn til tekniske standar­
der og forskrifter (3), bør gennemføres; 
det er nødvendigt hurtigt at udarbejde alle nødvendige 
aftaler, således at den europæiske abonnent kan få uind­
skrænket adgang til mobilradiokommunikation og fri be­
vægelighed for mobile terminaler overalt i Fællesskabet; 
hurtig gennemførelse af Rådets direktiv 86/361/EØF af 
24. juli 1986 om første fase af den gensidige anerken­
delse af typegodkendelse af teleterminaludstyr (4) vil 
være et vigtigt skridt henimod dette mål; 
Der skal tages hensyn til Rådets direktiv om standardise­
ring inden for informations- og telekommunikations­
teknologierne og til senere direktivforslag fra Kommis­
sionen; 
O EFT nr. L 382 af 31. 12. 1986, s. 36. 
(3) EFT nr. L 109 af 26. 4. 1983, s. 8. 
(4) EFT nr. L 217 af 5. 8. 1986, s. 21. 
Nr. C 69/6 De Europæiske Fællesskabers Tidende 17. 3. 87 
Fællesskabets finansieringsinstrument bør udnyttes til 
fulde for at fremme udviklingen af medlemsstaternes 
infrastrukturer; 
visse brugeres presserende behov for fælleseuropæisk 
mobilradiokommunikation bør gøres til genstand for sær­
lig opmærksomhed; dette gælder navnlig kommunikati­
onsbehovet hos brugere i køretøjer på større europæiske 
hovedvejsforbindelser og i tog samt hos de brugere, der 
ville få gavn af indførelse af telefoni i fly og af et virkelig 
fælleseuropæisk personsøgesystem; 
iværksættelse af en sådan politik vil medføre, at der på 
fællesskabsniveau skabes et tættere samarbejde mellem 
telekommunikationsindustrien og telekommunikations-
administrationerne samt koncessionerede virksomheder, i 
det følgende benævnt »teleadminstrationerne«; 
Gruppen af højtstående embedsmænd inden for Tele­
kommunikation (SOG-T) har afgivet positiv udtalelse, 
hvori det hedder, at de detaljerede anbefalinger, der er 
udarbejdet af Gruppen vedrørende Analyse og Prognoser 
(GAP), udgør et strategisk grundlag for udvikling af of­
fentlig mobilradiokommunikation i Fællesskabet, der vil 
sætte europæiske trafikanter i stand til at kommunikere 
effektivt og økonomisk; 
teleadministrationerne, Den europæiske Konference af 
Post- og Teleadministrationer (CEPT) og producenterne 
af telekommunikationsudstyr i medlemsstaterne har afgi­
vet positiv udtalelse om disse anbefalinger; 
med disse foranstaltninger kan de økonomiske fordele 
og det hurtigt voksende markedspotentiel ved offentlig 
mobilradiokommunikation udnyttes fuldt ud i Fællesska­
bet; 
traktaten indeholder ikke den fornødne hjemmel — 
HENSTILLER: 
1. At teleadministrationerne gennemfører de i bilaget an­
førte detaljerede anbefalinger vedrørende en samord­
net indførelse af offentlig fælleseuropæisk celleopbyg-
get digital mobilradiokommunikation i Fællesskabet; 2. at opmærksomheden herunder særlig rettes mod 
— valg af transmissionssystem og netgrænseflader, 
— den i bilaget fastlagte tidsplan, 
— påbegyndelse af driften senest i 1991 med målsæt­
ninger for geografisk dækning og markedsmæt-
ningsgrad, som er forenelige med forretningsmæs­
sige strategier; 
3. at teleadministrationerne fortsætter samarbejdet inden 
for Den europæiske Konference af Post- og Telead­
ministrationer (CEPT), navnlig for så vidt angår de 
målsætninger og de tidsplaner, der er opstillet i bilaget 
med hensyn til færdiggørelse af specifikationerne for 
det fælleseuropæiske celleopbyggede digitale system 
for mobilradiokommunikation; 
4. at teleadministrationerne planlægger en gradvis udvik­
ling fra eksisterende offentlige mobilradiosystemer til 
det fælleseuropæiske celleopbyggede digitale system 
for mobilradiokommunikation med henblik på at sikre 
en overgang, der opfylder behovene hos brugere, tele­
administrationer og de europæiske fabrikanter; 
5. at medlesstaternes regeringer og teleadministratio­
nerne hurtigt gennemfører alle de tekniske foranstalt­
ninger, der er nødvendige for en uindskrænket ad­
gang til mobilradiokommunikation; 
6. at Fællesskabets finansieringsinstrumenter og Fælles­
skabets programmer for teknologisk forskning og ud­
vikling tager hensyn til denne henstilling i deres inter­
ventioner, navnlig for så vidt angår de investeringer 
der er nødvendige, dels for realiseringen af det fælles­
europæiske celleopbyggede digitale system for mobil­
radiokommunikation, og dels for udviklingen af det 
nødvendige teknologiske grundlag; 
7. at medlemsstaternes regeringer tilskynder teleadmini­
strationerne til at efterkomme denne henstilling; 
8. at medlemsstaternes regeringer ved udgangen af hvert 
år, begyndende med 1987, underretter Kommissionen 
om, hvilke foranstaltninger der er truffet, og hvilke 
problemer der er opstået i forbindelse med gennemfø­
relsen af denne henstilling. Kommissionen og Grup­
pen af højtstående embedsmænd inden for Telekom­
munikation, der blev oprettet af Rådet den 4. novem­
ber 1983, fører tilsyn med arbejdets forløb. 
17.3.87 De Europæiske Fællesskabers Tidende Nr. C 69/7 
BILAG 
Detaljerede anbefalinger vedrørende en samordnet indførelse af offentlig fælleseuropæisk celleopbygget 
digital mobilradiokommunikation 
1. GENERELLE KRAV 
De kommende fælleseuropæiske celleopbyggede digitale mobilradiosystem bør opfylde følgende gene­
relle krav: 
— det skal være egnet til drift i frekvensbåndene 890-915 og 935-960 MHz, som skal stilles til rådighed 
for det fælleseuropæiske celleopbyggede digitale mobilradiosystem; 
— det skal muliggøre en trafik (målt i E/kmVMHz), der er større end eller lig med eksisterende syste­
mer, under hensyntagen til knapheden på frekvensressourcer, der er tildelt disse systemer; 
— dets talekvalitet skal være mindst lige så høj som i de bedste af de eksisterende systemer; 
— det skal give mulighed for effektiv anvendelse af håndholdte terminaler; 
— det skal være så fleksibelt, at det muliggør indførelsen af nye tjenester i forbindelse med ISDN. 
Systemets udgifter bør betragtes som udgifterne til den stationære infrastruktur, der skal afholdes af 
teleadministrationerne under hensyntagen til både land- og byområder, og udgifterne til det mobile 
udstyrr der sædvanligvis afholdes af mobilabonnenterne. Begge omkostningselementer bør holdes inden 
for overkommelige grænser, og under alle omstændigheder må disse udgifter ikke overstige udgifterne 
til eksisterende tidligere offentlige mobiltelefonsystemer, der fungerer inden for 900 MHz-båndet. Ef­
tersom udgifterne til det mobile kommunikationsudstyr vil udgøre hovedparten af systemets samlede 
omkostninger, er det at foretrække, om udgifterne til det mobile udstyr (for mængder over 100 000) kan 
holdes under udgifterne til eksisterende tidligere offentlige mobiltelefonsystemer, der fungerer i 900 
MHz-båndet. 
2. VALG AF TRANSMISSIONSSYSTEM 
Det fælleseuropæiske mobilradiosystems transmissionsform bør være digital. Den endelige afgørelse af, 
hvilken specifik digitalteknisk løsning (metoden for multipel tilgang i radiodelsystemet), der skal vælges, 
bør senest i maj 1987 træffes af administrationerne på grundlag af det arbejde udført af CEPT, navnlig 
dennes særlige gruppe for mobilradiokommunikation, der betegnes GSM (Groupe Spécial Mobile). 
3. NETARKITEKTUR 
Netstrukturens principper samt definitionen og allokeringen af funktioner i de forskellige systemkompo­
nenter — mobilstationer (MS), basisstationer (BS) og mobilradiocentraler (MSC) — skal være udarbej­
det i juli 1987. I løbet af dette arbejde bør hensigtsmæssige grænseflader mellem de forskellige system­
komponenter (MS/BS/MSC) være fuldstændig specificeret for alle de OSI-lag, der finder anvendelse i 
de pågældende tjenester, og for alle anvendelser af disse grænseflader (opkaldsbehandling, vedligehold 
osv.). Systemet skal være således bygget op, at flere televirksomheder kan dække samme geografiske 
område med digital celleopbygget mobilradiotjeneste. 
4. GRÆNSEFLADER I MOBILRADIOSYSTEMET, DER SKAL VÆRE DEFINERET OG SPECIFI­
CERET I DETALJER VED UDGANGEN AF 1987 
a) S-referencepunkt med B (N kbits/s) + D (N kbits/s) struktur (N og N' skal defineres); 
b) grænseflade mellem MS og BS; 
c) grænseflade mellem BS og MSC. 
Der skal etableres et minimumssæt af menneske/maskine-grænsefladespecifikationer (styreprocedurer). 
5. MOBILRADIOTJENESTER, DER SKAL DEFINERES OG SPECIFICERES I DETALJER INDEN 
UDGANGEN AF 1987 OG STÅ TIL RÅDIGHED FOR INDFØRELSE I ALLE MEDLEMS­
STATER FRA 1991 MED OMKOBLING OG NATIONAL/INTERNATIONAL ROAMING 
Selv om telefonfunktionen i første fase kommer til at udgøre den vigtigste tjeneste, så må mobilradiosy­
stemet ikke desto mindre give mulighed for en udvikling i retning af ISDN-tjenester ('). 
(') EFT nr. C 157 af 24. 6. 1986, s. 3. 
Nr. C 69/8 De Europæiske Fællesskabers Tidende 17. 3. 87 
Derfor bør følgende mobilradiotjenester defineres og specificeres i detaljer inden udgangen af 1987 og 
stå til rådighed i alle medlemsstater fra 1991: 
a) Opkoblingstjenester 
— ikke-transparent opkoblingstjeneste for tale, 
— transparent opkoblingstjeneste for datatransmission ved N kbit/s opkoblet gennem nettet ved 64 
kbit/s (N skal defineres). 
b) Fundamentale tjenester 
— Omkobling under samtalen (hand-over), 
— National/international roaming. 
c) Teleservice 
— telefoni ved 3,1 kHz (svarende til N kbit/s på B-kanal; N skal defineres). 
d) Supplerende tjenester 
— identificering af kaldende abonnent, 
— takstmåleudstyr hos abonnenten, 
— talekryptering. 
Denne liste kan suppleres af CEPT. 
6. SIGNALERING 
Signalering på brugerniveau (abonnentsignalering) bør fastlægges efter de samme principper, som findes 
i de eksisterende CEPT-anbefalinger for tjenesteintegrerede digitalnet (ISDN), og bør gøre det muligt 
at indføre supplerende ISDN/PSTN-tjenester. 
Signaleringsprocesser i og mellem net bør defineres inden for rammerne af SS nr. 7 på en sådan måde, 
at muligheden for international roaming og omkobling er sikret. 
7. TAKSTFORHOLD 
Teleadministrationerne bør opfordres til at drøfte følgende takstforslag i CEPT: 
— I betragtning af knapheden på frekvenser bør priserne i det væsentlige fastsættes på grundlag af, 
hvor længe radiokanalerne er belagt. 
— Ved fastsættelsen af takster bør der tages hensyn til den aktuelle udvikling hen imod, at afstanden 
får mindre betydning, fordi 
— transmissionsomkostningerne for langdistanceopkald udgør en forholdsvis lille andel af de sam­
lede omkostninger, og taksterne for telefonopkald derfor bliver mere og mere uafhængige af 
afstanden; 
— det i almindelighed ikke er praktisk muligt for den opkaldende abonnent at vide, hvor i et andet 
land den opkaldte abonnent befinder sig, og om denne er mobil eller stationær. 
Grundlaget for takstprincipperne bør være fastlagt i juli 1987, således at disses følger for nettet kan 
blive identificeret og taget i betragtning i tide. 
8. GEOGRAFISK DÆKNING 
Igangsættelsesdatoen for det fælleseuropæiske celleopbyggede digitale mobilradiosystem bør ikke lægges 
senere end 1991. Storbyområder bør senest være dækket i 1993. Hovedforbindelserne mellem storbyom­
råder bør være dækket senest 1995. 
Endvidere bør administrationerne i fællesskab undersøge, hvordan de vil prioritere dækningen med hen­
blik på at stimulere til størst mulig tværeuropæisk trafik på det tidligst mulige tidspunkt. Herunder bør 
der tages hensyn til de behov, der foreligger hos trafikanter på større europæiske hovedvejsforbindelser 
og hos flyrejsende undervejs mellem bycentre og internationale lufthavne.